Man se ontbinde lyk aan boom gevind | Maroela Media
Kapt. Nqobile Gwala, provinsiale polisiewoordvoerder van KwaZulu-Natal, het Donderdag aan Maroela Media gesê die man se liggaam is Dinsdagmiddag gevind.
"'n Persoon wat besig was om hout in die veld langs die M19-snelweg en Otto Volek-weg in New Germany in Pinetown op te tel, het op die man se ontbinde liggaam afgekom," het sy gesê.
Die man het geen identifikasie aan hom gehad nie. Hy het 'n kortbroek en kakiekleurige hemp aangehad.
'n Nadoodse ondersoek word gedoen om te bepaal hoe en wanneer die man dood is en of vuilspel betrokke is.
Die Pinetown-polisie doen 'n geregtelike doodsondersoek.
Enigiemand wat weet wie die man of sy naasbestaandes is, word versoek om sers. Mariette Smith by 031 325 5054 of Crime Stop by 08600 10111 te bel.
1994 was die "New South Africa " ons is nou in die "Brand new South Africa "
Maroela, kan julle asseblief dalk ander foto gebruik vir soortgelyke berigewings? Die foto is al holrug gewys op eenderse berigewings en ek dink elke keer dis dieselfde saak…
Ja hierdie hopie klippe laat my maag al draai as ek dit sien. En daardie arme paramedikus vrou met die rooi klere wat elke keer by alle ongelukke bukkend help is seker al baie moeg en verdien n vakansie.
As ek 'n afleiding moet maak, klink dit vir my volgens die beskrywing van sy klere of dit ook 'n Boer is. Ek hoop ek is verkeerd!!!
Maroela Media en die SAPD kan gerus besonderhede plaas indien hulle hulp verwag van die gemeenskap om iemand te identifiseer. 'n Blanke man met 'n kortbroek en kakiehemp. Wat van lengte en gewig, geskatte ouderdom, haarkleur en dies meer. Min mense is heldersiendend genoeg om op die gegewens verskaf te reageer.